wannaphong/clean_thaiwikipedia huggingface dataset:
# แค่ได้เป็นคนสุดท้ายที่เธอคิดถึง
แค่ได้เป็นคนสุดท้ายที่เธอคิดถึง เป็นซิงเกิลของวงพอส ในปี พ.ศ. 2559 โดยเป็นการเปิดตัวครั้งแรกของ เฟ้นท์-ประภาพ ตันเจริญ ได้เข้ามาเป็นนักร้องนำคนใหม่แทน โจ้ -  อัมรินทร์ เหลืองบริบูรณ์ อดีตนักร้องนำของวง ที่เสียชีวิตเมื่อปี พ.ศ. 2545 หลังจากการได้รับเลือกให้เป็นนักร้องนำคนใหม่ในกิจกรรม PAUSE PLAY AGAIN โดยวงพอส ในปี พ.ศ. 2559 แต่งเนื้อร้อง - ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย พลกฤษณ์ อินทรสมบัติ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์

เพลง แค่ได้เป็นคนสุดท้ายที่เธอคิดถึง ได้ออกจำหน่ายครั้งแรกในวันที่ 13 ตุลาคม 2559 โดยเผยแพร่ไว้ในยูทูบแซลแนลของมีเรคคอร์ดส ก่อนที่มีการแถลงสำนักพระราชวังเรื่อง พระบาทสมเด็จพระปรมินทรมหาภูมิพลอดุลยเดชสวรรคต

ส่วนมิวสิกวิดีโอนี้เผยแพร่ครั้งแรกในวันที่ 15 ธันวาคม พ.ศ. 2559แค่ได้เป็นคนสุดท้ายที่เธอคิดถึง - PAUSE [Official Teaser]

 ผู้มีส่วนร่วมทำเพลง 
 พอส
 ประภาพ ตันเจริญ (เฟ้นท์) – ร้องนำ 
 พลกฤษณ์ วิริยานุภาพ (เอ) – กีต้าร์ เรียบเรียง 
 นรเทพ มาแสง (นอ) – เบส โปรดิวเซอร์
 นิรุจ เดชบุญ (บอส) – กลอง 

 ผู้มีส่วนร่วมอื่น ๆ 
 ฟองเบียร์ (ปฏิเวธ อุทัยเฉลิม) – เนื้อร้อง ทำนอง

 การตอบรับ 
เพลง แค่ได้เป็นคนสุดท้ายที่เธอคิดถึง ติดอันดับสูงสุด 10 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 30 ตุลาคม พ.ศ. 2559 ที่มีคนดาวน์โหลดมากที่สุด 
 ชาร์ต 
ชาร์ต (พ.ศ. 2559)อันดับสูงสุด ไอทูนส์สโตร์ไทยแลนด์ ท็อปชาร์ต THAI TOP CHART 20 | อันดับเพลง iTunes | 30 October 2016 10 JOOX Top 100 Chart 31100 อันดับเพลง ไทย+สากล สัปดาห์ล่าสุด บน JOOX Top 100 Chart ประจำวันที่ 28 พฤศจิกายน 2559 JOOX Top Top 50 Thai Songs Chart 51 เคเคบ็อกซ์ ชาร์ต ไทย ท็อป 100 (รายวัน) 9 เคเคบ็อกซ์ ชาร์ต ไทย ท็อป 100 (รายสัปดาห์) 6 เคเคบ็อกซ์ ชาร์ต ไทย ท็อป 100 (รายเดือน) 28 เคเคบ็อกซ์ ชาร์ต ไทย ท็อป 50 4อีเอฟเอ็ม ชาร์ต 94 ท็อป แอรเพลย์56
ชาร์ต (พ.ศ. 2560)อันดับสูงสุดอินเท็นซีฟวอท์ชท็อป 40 ชาร์ตIW Monthly Music Chart เพลงไทยสากล ประจำเดือนกุมภาพันธ์ 20171อินเท็นซีฟวอท์ชท็อป 20 ชาร์ต เพลงไทยสากลIW Weekly Music Chart เพลงไทยสากล ประจำสัปดาห์ที่ 4/2017 (22.01.2017 - 28.01.2017)4อีเอฟเอ็ม ชาร์ต 94 ท็อป แอรเพลย์EFM 94 Top Air Play 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 14 มกราคม 25609
# อะราวด์อัสเอนเตอร์เทนเมนต์
อะราวด์อัสเอนเตอร์เทนเมนต์  เป็นบริษัทบันเทิงอิสระของเกาหลีใต้ ก่อตั้งโดยยุน ดู-จุน, ยัง โย-ซ็อบ, อี กี-กวัง และซน ดง-อุน จากวงบอยแบนด์ไฮไลต์ เดิมชื่อบีสต์ หลังจากออกจากค่ายเดิมคิวบ์เอนเตอร์เทนเมนต์
# ยูไนเต็ดคิงดอมแชมเปียนชิปทัวร์นาเมนต์ (2017)
ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์  (2017) (WWE United Kingdom Championship Tournament (2017)) รายการเพย์-เพอร์-วิวมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ในวันที่ 15 และ 16 มกนาคม ค.ศ. 2017 ที่ เอ็มเพรส บอลรูม แบล็กพูล มณฑลแลงคาสเชอร์ ประเทศอังกฤษ ซึ่งผู้ชนะเพียงหนึ่งเดียวจากทั้งหมด 18 คนจะได้เป็นแชมป์ดับเบิลยูดับเบิลยูอี ยูไนเต็ดคิงดอมแชมเปียนชิปคนแรก

ผู้เข้าแข่งขัน
right|thumb|175px|Tournament winner and inaugural WWE United Kingdom Champion, Tyler Bate
นักมวยปล้ำภูมิลำเนาน้ำหนัก (ปอนด์) Cardiff, Wales159 Dudley, West Midlands, England175 London, England190 Nottingham, Nottinghamshire, England196 Bray, County Wicklow, Ireland180James Drake Blackpool, Lancashire, England181 Birmingham, West Midlands, England205H.C. Dyer  Cambridge, Cambridgeshire, England213Sam Gradwell Blackpool, Lancashire, England212Saxon Huxley  Hartlepool, County Durham, England215Roy Johnson  London, England206Dan Maloney  Birmingham, West Midlands, England216 Wolverhampton, West Midlands, England216 Belfast, Northern Ireland191Tyson T-Bone Malvern, Worcestershire, England245 Glasgow, Scotland255

ผลการปล้ำ
 รอบทัวร์นาเมนต์ 

ทีมงานออกอากาศ
ชื่อในวงการชื่อจริงหมายเหตุ  Charly Caruso  ผู้สัมภาษณ์หลังฉาก    ผู้บรรยายหลัก    ผู้บรรยาย  Andy Shepherd  ผู้ประกาศ

ดูเพิ่ม
มวยปล้ำอาชีพในสหราชอาณาจักร
# ดราก้อนเควสต์ VII
ดราก้อนเควสต์ VII  เป็นกมภาคหลักภาคที่เจ็ด ในเกมซีรีส์ ดราก้อนเควสต์ เป็นเกมเล่นตามบทบาทที่พัฒนาขึ้นโดยค่าย Heartbeat และ ArtePiazza และจัดจำหน่ายโดยบริษัทเอนิกซ์และนินเท็นโด โดยวางจำหน่ายครั้งแรกในปี 2000 สำหรับเครื่องเพลย์สเตชัน และต่อมาในปี 2003 ได้ทำฉบับรีเมคลงบนเครื่องนินเท็นโด 3DS นอกจากนี้ในปี 2015 ยังลงในสมาร์ทโฟนระบบแอนดรอยด์และ iOS อีกด้วย

ดราก้อนเควสต์ VII เดิมมีกำหนดจะลงในเครื่องนินเท็นโด 64ดีดี แต่ก็ได้ถูกเลื่อนกำหนดวางจำหน่ายออกไปหลายครั้งจนในที่สุดได้ตัดสินใจย้ายไปลงเพลย์สเตชันแทน<  เนื่องจากทีมงานต้องการสร้างเกมที่ดีที่สุดออกมา และทีมงานที่สร้างเกมนี้มีเพียง 35 คนเท่านั้น

ก่อนการจำหน่าย ดราก้อนเควสต์ VII ได้รับการสำรวจว่าเป็นเกมที่คนญี่ปุ่นอยากเล่นที่สุดในปี 2000 และได้มีการคาดการณ์ว่าเกมนี้จะประสบความสำเร็จในญี่ปุ่นอย่างมหาศาล โดย "จะสร้างเม็ดเงินหมุนเวียนในระบบเศรษฐกิจญี่ปุ่นกว่าห้าหมื่นล้านเยน" บริษัทสแควร์รับทราบถึงข้อนี้จึงได้ชะลอการเปิดตัวเกมคู่แข่งอย่าง ไฟนอลแฟนตาซี IX มาเปิดตัวในช่วงเวลาเดียวกันเพื่อให้มีเกมที่สมน้ำสมเนื้อกันระหว่างสองค่าย และหลังวางจำหน่าย ดราก้อนเควสต์ VII ก็กลายเป็นหนึ่งในภาคที่ประสบความสำเร็จสูงสุด โดยในปี 2000 สามารถทำยอดขายได้ถึง 3.78 ล้านฉบับเฉพาะในประเทศญี่ปุ่น นอกจากนี้ยังสามารถกวาดรางวัลต่างๆได้มากมาย ในปี 2006 นิตยสารเกม Famitsu โหวตให้เกมดราก้อนเควสต์ VII เป็นวิดีโอเกมอันดับ 9 ที่ยอดเยี่ยมที่สุดตลอดกาล
# ดวิซและโดมีโน
ดวิซและโดมีโน (Deuce 'n Domino) เป็นแท็กทีมสังกัดเวิลด์เรสต์ลิงเอ็นเตอร์เทนเมนต์(WWE) สมาชิกประกอบด้วย ดวิซ และโดมีโน อดีตแชมป์แท็กทีม WWEร่วมกัน 1สมัย

แชมป์และรางวัล
Deep South Wrestling
Deep South Tag Team Championship (1 time)
Ohio Valley Wrestling
OVW Southern Tag Team Championship (3 times)
World Wrestling Entertainment
WWE Tag Team Championship (1 time)
# ชลบน
ชลบน  เป็นเมืองหลวงแห่งแรกของโกกูรยอซึ่งเกิดขึ้นทางตอนเหนือของคาบสมุทรเกาหลีJeon ho-tae, 《Koguryo, the origin of Korean power & pride》, Northeast Asia History Foundation, 2007. p.9 ชลบนอยู่ในภูเขาหวูหนู มณฑลเหลียวหนิง

ใน 37 ปีก่อนคริสตกาล จูมง ได้หนีจาก อาณาจักรพูยอตะวันออก เพื่อหลีกเลี่ยงความตายจากพระหัตถ์ของ แทโซ รัชทายาทแห่ง พูยอตะวันออก ซึ่งแสดงความอิจฉาต่อ จูมงLim SK, 《Asian Civiizations:Ancient to 1800 AD》, Asiapac Books Pte Ltd, 2011.  p.77 หลังจากที่เขาหนีไป จูมง ได้ก่อตั้งอาณาจักรใหม่ขึ้นใน 37 ปีก่อนคริสตกาลเรียกว่า โคกูรยอ ในภูมิภาคชลบน ใน ชลบน พระองค์อภิเษกสมรสกับ พระนางโซซอโน ซึ่งเป็นบุตรสาวของหัวหน้าเผ่าในท้องถิ่นPae-yong Yi, 《Women in Korean History》, 2008. p.120

ชลบน เป็นเมืองหลวงแห่งแรกของอาณาจักรโคกูรยอตั้งแต่ 37 ปีก่อนคริสตกาล - ค.ศ. 3Lee Injae, Owen Miller, Park Jinhoon, Yi Hyun-hae, 《Korean History in Maps》, Cambridge University Press, 2014.  p.30 กษัตริย์องค์ที่สอง โอรสของพระเจ้าทงมย็อง พระเจ้ายูรี ย้ายเมืองหลวงไปยัง กุงแนKing Yuri(1)   "KBS World", Retrieved 2015-06-27
# โรงเรียนเมืองพัทยา 2 (เจริญราษฎร์อุทิศ)
โรงเรียนเมืองพัทยา 2 (เจริญราษฎร์อุทิศ) เป็นโรงเรียนที่ตั้งติดอยู่วัดช่องลมนาเกลือ เมืองพัทยา ตำบลนาเกลือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย มีนักเรียนศึกษาอยู่ประมาณ 1,100 คน มีผู้บริหาร 1 คน ครู 67 คน นักการภารโรง 8 คน เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา

 ประวัติ 
โรงเรียนเมืองพัทยา 2 (เจริญราษฎอุทิศ) นี้เริ่มโดย หลวงสวรรค์ประสาสน์ อดีตนายอำเภอบางละมุง ตั้งขึ้นตามพระราชบัญญัติประถมศึกษา เมื่อวันที่ 17 พฤษภาคม พ.ศ. 2466 เดิมโรงเรียนตั้งอยู่ในเขตของวัดช่องลมนาเกลือ โดยมีนายอากรยัง ทิมกระจ่าง ปลูกสร้างตัวโรงเรียนให้เป็นรูปทรงมนิลาหลังคามุงจาก มีขนาดกว้าง 3 วา ยาว 3 วา ต่อโรงเรียนการชำรุดผุพังลงไปตามกาลเวลา

ขุนวัฒน์วิจารณ์ อดีตนายอำเภอบางละมุง ต่อมาได้ร่วมกับ พระคุณเจ้าสมเด็จพระพุทธโฆษาจารย์ (เจริญ สุขบท) อดีตเจ้าอาวาสวัดเทพศิรินทร์ และราษฎร์ในตำบลนาเกลือ กับเจ้าอาวาสวัดช่องลมนาเกลือช่วยกันสร้างขึ้นมาใหม่อีกครั้ง และได้ย้ายจากสถานที่เดิมไปที่ใหม่ ซึ่งเป็นที่ดินของทางราชการที่สงวนเอาไว้ติดกับวัดช่องลมนาเกลือ ทางทิศใต้ ซึ่งเป็นที่ตั้งโรงเรียนในปัจจุบัน

อาคารเรียนหลังใหม่นี้สร้างขึ้นในปี 2477 ตัวโรงเรียนเป็นตึก 2 ชั้น ก่อสร้างด้วยคอนกรีต ทรงปั้นหยาหลังมุงกระเบื้อง มีขนาดกว้าง 4 วา ยาว 12 วา มีมุขยื่นตรงกลางหน้าห้องมีระบียงกว้าง 1 วา มีห้องเรียนทั้งหมด 6 ห้อง หน้ามุขทั้งขั้นบนและชั้นล่างเป็นห้องของครูใหญ่ และห้องพักครู สร้างเสร็จในปี 2478 
ต่อมาทางกระทรวงศึกษาธิการตั้งชื่อว่า "โรงเรียนประชาบาลตำบลนาเกลือ 1 (เจริญราษฎร์บางละมุง)" และใช้เป็นที่เล่าเรียนหนังสือต่อมา ขึ้นกับกระทรวงศึกษาธิการ
ต่อมาทางกระทรวงศึกษาธิการให้เปลี่ยนชื่อเป็น "โรงเรียนบ้านนาเกลือ (เจริญราษฎร์อุทิศ)"

1 ตุลาคม พ.ศ. 2509 ทางราชการได้โอนให้โรงเรียนนี้ไปยังสังกัดองค์การบริหารส่วนจังหวัดชลบุรี กรมการปกครอง กระทรวงมหาดไทย
ในปี พ.ศ. 2521 ทางราชการได้ยกฐานสุขภิบาลนาเกลือขึ้นเป็น เมืองพัทยา โรงเรียนจึ้นโอนจากองค์การบริหารส่วนจังหวัดชลบุรี ไปยังสังกัดเมืองพัทยา เมื่อวันที่ 29 พฤศจิกายน พ.ศ. 2521 และใช้ชื่อโรงเรียนใหม่นี้ว่า "โรงเรียนเมืองพัทยา 2 (เจริญราษฏร์อุทิศ)" จนถึงปัจจุบัน

 ความหมายตราสัญลักษณ์ 
thumb|ตราประจำโรงเรียนเมืองพัทยา 2 (เจริญราษฎร์อุทิศ)

 แถบสีเหลืองเป็นสีประจำโรงเรียน หมายถึง ความมีน้ำใจรักและสามัคคี 
 แถบสีแดงเป็นสีประจำโรงเรียน หมายถึง ความรักในสถาบัน
 รัศมีสีเหลืองเข้ม หมายถึง ศาสนาเพราะมีวัดเป็นส่วนร่วมในการพัฒนาการเรียนการสอน
 รูปคลื่น  หมายถึง ทะเล เนื่องจากพื้นที่โรงเรียนติดกับชายหาดนาเกลือ
 รูปลายเส้นอาคาร 1 หมายถึง อาคารเรียนหลังแรกของโรงเรียนเมืองพัทยา 2 (เจริญราษฎร์อุทิศ)
 รูปนักรบโบราณขี่ม้าอยู่บนชายหาดทรายมองไปเห็นเกาะอยู่ในทะเล ล้อมรอบด้วยชื่อโรงเรียน หน่วยงานต้นสังกัดและจังหวัดชลบุรี ส่วนบนสุดเป็นอาคารเรียนหลังแรกของโรงเรียน ถัดลงเป็นสีประจำโรงเรียนสีเหลือง-แดง ส่วนกลางเป็นรูปรัศมีสีเหลืองเข้มแสดงถึงวัดมีส่วนร่วมในการพัฒนาการเรียนการสอน ส่วนล่างสุดเป็นรูปคลื่นทะเลแสดงถึงโรงเรียนตั้งอยู่ในท้องถิ่นที่มีพื้นที่อยู่ใกล้กับทะเล
 หน่วยงานต้นสังกัด เมืองพัทยา จังหวัดชลบุรี
 สีประจำโรงเรียน สีเหลือง-แดง
 สีเหลือง  หมายถึง ความรักความมีน้ำใจและความสามัคคี
 สีแดง  หมายถึง ความรักในสถาบัน
 ดอกไม้ประจำโรงเรียน ดอกการเวก
 ต้นไม้ประจำโรงเรียน ต้นการเวก

 แหล่งข้อมูลอื่น 
 เว็บไซต์โรงเรียนเมืองพัทยา 2 (เจริญราษฎร์อุทิศ)

เมืองพัทยา 02
หมวดหมู่:โรงเรียนที่ก่อตั้งในปี พ.ศ. 2466
# ดาบปราบเทวดา
ดาบปราบเทวดา   เป็นภาพยนตร์กำลังภายในในรูปแบบสามมิติ กำกับภาพยนตร์โดย เอ๋อ ตงเซิน. ภาพยนตร์เรื่องนี้จะออกฉายในวันที่ 15 ธันวาคม 2016 นำแสดงโดย  หลิน เกิงซิน, เหอ รุ่นตง, เจียง อวี้เหยียน, เจียง เมิ่งเจี๋ย

เนื้อเรื่อง
ภาพยนตร์เรื่องนี้ว่าด้วยเรื่องราวของ เจี่ยเฮียวฮง คุณชายสามแห่งหมู่บ้านกระบี่เทพเจ้า จอมยุทธกระบี่ผู้เก่งกาจที่สุดในปฐพี แต่แล้ววันหนึ่งเขาเกิดเบื่อหน่ายการเสียเลือดเนื้อไปกับโลกแห่งศิลปะป้องกันตัว จึงตัดสินใจหนีจากทุกสิ่ง พร้อมแพร่ข่าวปลอมว่าตัวเขานั้นได้ตายไปแล้ว จากนั้นจึงไปซ่อนตัวอยู่ในโรงเตี๊ยมแห่งหนึ่งที่เขากลายเป็นเพียงนักการภารโรงที่ผู้คนรู้จักกันในนามว่า อากิก และใช้ชีวิตอย่างหมาวัดที่ตกหลุมรักดอกฟ้าอย่างหญิงบริการนามว่า เสี่ยวลี่ ขณะเดียวกัน มียอดฝีมือกระบี่แห่งยุทธจักรอีกคนนามว่า อี้จับซา ที่มักถูกผู้คนรอบข้างจำผิดว่าเขาคือคุณชายสาม ความปรารถนาของเขาคือการได้ประลองยุทธกับคุณชายสามดูสักครั้ง แต่แล้ววันหนึ่งเขาได้พบกับอากิก กลับจำไม่ได้ว่าแท้จริงแล้วหนุ่มภารโรงคนนี้คือคู่ประลองในฝันของเขา อีกทั้งยังได้สอนวิชายุทธศาสตร์ลับให้กับอากิกอีกด้วย ในขณะนั้น ชิวตี๋ อดีตคู่หมั้นของคุณชายสาม รู้สึกโกรธเกลียดเขาเพราะคุณชายทิ้งเธอไปในวันแต่งงาน เพื่อล้างแค้นที่ถูกหักอก เธอจึงยุยงอี้จับซาเพื่อจะล่อให้คุณชายสามกลับออกมาจากการซ่อนตัว และวางแผนล่อลวงให้เกิดการประลองยุทธครั้งยิ่งใหญ่ขึ้นSword Master 3D ดาบปราบเทวดา  จาก ผู้จัดการออนไลน์

นักแสดงนำ
 หลิน เกิงซิน รับบท เจี่ยเฮียวฮง/ อากิก
 เจียง เมิ่งเจี๋ย รับบท เสี่ยวลี่
 เหอ รุ่นตง รับบท อี้จับซา
 เจียง อวี้เหยียน รับบท ชิวตี๋

รายได้
ภาพยนตร์เรื่องนี้ทำรายได้ 90 ล้านดอลล่าร์ ในประเทศจีน
# สตูร์เควออูยือเริต
สตูร์เควออูยือเริต  สิ่งมีชีวิตลึกลับที่เชื่อว่าเป็นสัตว์ประหลาดทะเลสาบตัวหนึ่ง ที่อาศัยอยู่ในทะเลสาบสตูร์เควินในเทศมณฑลเย็มต์ลันด์ ตอนกลางของประเทศสวีเดน เป็นสัตว์ประหลาดที่มีรายงานว่ามีลำตัวยาวเหมือนงูหรือมังกร ส่วนหัวเหมือนสุนัข มีลำตัวยาวกว่า 20 ฟุต (6.1 เมตร) ว่ายน้ำด้วยความรวดเร็ว และฉีกกินเนื้อของเหยื่อด้วยฟันแหลมคม อาศัยอยู่ในระดับความลึกกว่า 300 ฟุต (90 เมตร) ในทะเลสาบ เช่นเดียวกับเนสซีในทะเลสาบเนสส์ และมอแรกในทะเลสาบมอราร์ของสกอตแลนด์ หรือโอโกโปโกในทะเลสาบโอคานากันของแคนาดา

สตูร์เควออูยือเริต มีหลักฐานชิ้นแรกเป็นจารึกในหินศิลาของชาวไวกิง ซึ่งเป็นชนพื้นเมืองของแถบสแกนดิเนเวีย หลักฐานที่เป็นลายลักษณ์อักษรชิ้นแรกปรากฏในปี ค.ศ. 1635 และต่อมาในยุคศตรรษที่ 19 มีรายงานมีผู้พบเห็นโหนกหลังหลายอันในทะเลสาบ และยังมีผู้พบเห็นเรื่อยมาจนถึงปัจจุบัน

มีตำนานพื้นบ้านเล่าว่า โทรลสองตนอาศัยอยู่ที่ริมทะเลสาบ ทั้งคู่ได้ใส่ของหลายอย่างที่หาได้ลงในหม้อต้มไปเรื่อยโดยไม่มีจุดหมาย จนเวลาผ่านไปหลายปี จนกระทั่งวันหนึ่งก็มีเสียงร้องดังมาจากในหม้อ ปรากฏเป็นสัตว์ประหลาดหัวคล้ายแมว แต่ลำตัวยาวสีดำเหมือนงูได้โผล่ออกมาจากหม้อ และมันได้กระโดดลงไปในทะเลสาบ กลายมาเป็นสัตว์ประหลาดแห่งทะเลสาบไปในที่สุด</blockquote>

ปัจจุบัน รอบ ๆ ทะเลสาบสตูร์เควิน มีสิ่งก่อสร้างและประติมากรรมหลายอย่างที่สร้างเป็นรูปสตูร์เควออูยือเริต สะท้อนความเชื่อที่ว่าสตูร์เควออูยือเริตมีจริง โดยมีรายงานการพบเห็นมากที่สุดที่บริเวณตอนใต้ของทะเลสาบ สามีภรรยาคู่หนึ่งที่อาศัยอยู่ริมทะเลสาบสามารถถ่ายภาพของสิ่งที่เชื่อว่าเป็นสตูร์เควออูยือเริตได้ โดยเป็นคลื่นยาวบนผิวน้ำเหมือนมีอะไรบางอย่างเคลื่อนไหวอยู่ใต้น้ำ ทั้งคู่เล่าว่าขณะนั้นกำลังนั่งดูโทรทัศน์อยู่ภายในบ้าน ก็ได้ยินเสียงดังมาจากทะเลสาบ และผู้เป็นสามีก็สามารถถ่ายภาพไว้ได้

สตูร์เควออูยือเริต ได้มีสถานะคุ้มครองทางกฎหมายในปี ค.ศ. 1986 ในฐานะเป็นสัตว์ใกล้สูญพันธุ์ ทั้งที่ยังมิได้ระบุสถานะทางวิทยาศาสตร์ว่าเป็นสัตว์ชนิดไหน ต่อมาในปลายปี ค.ศ. 2005 สถานะดังกล่าวก็ได้ถูกยกเลิกไป แต่ทว่ามีการตั้งสถานีวิจัยโดยรัฐบาลขึ้นที่ทะเลสาบ โดยมีเจ้าหน้าที่เฝ้าประจำอยู่ตลอด 24 ชั่วโมง โดยมีการติดตั้งกล้องวิดีโอถ่ายทอดสดตลอดจากทั้งริมฝั่งทะเลสาบ ใต้น้ำผิว และพื้นผิวน้ำ แต่ก็ยังมิได้หลักฐานยืนยันเป็นชิ้นเป็นอันได้ แต่ทว่ามีวิดีโออยู่สองชิ้นที่น่าสนใจ คือ เห็นอะไรบางอย่างเหมือนส่วนหัวและมีลำคอหรือส่วนลำตัวยาวสีขาวเคลื่อนไหวอยู่ในน้ำ และอีกชิ้นเป็นวิดีโอที่ดูเหมือนว่ามีสิ่งมีชีวิตสองตัวกำลังว่ายน้ำอยู่ในทะเลสาบ โดยที่นักชีววิทยาเชื่อว่า สิ่งที่เข้าใจว่าเป็นสตูร์เควออูยือเริตอาจจะเป็นปลาไพก์ ซึ่งเป็นปลาน้ำจืดกินเนื้อขนาดใหญ่ ที่มีฟันแหลมคมในปาก และมีจะงอยปากแหลมยาวก็เป็นได้
# กษมา นิสสัยพันธุ์
กษมา นิสสัยพันธุ์ (ชื่อเล่น:เอ๋) เป็นนักแสดงชายชาวไทย

 ประวัติ 
กษมา นิสสัยพันธุ์ เกิดเมื่อวันที่ 25 กันยายน พ.ศ. 2502 ในครอบครัวทหาร ได้เข้าเรียนที่โรงเรียนการแสดงช่อง 3 และเริ่มผลงานสร้างชื่อจากละครเรื่องแรก คำพิพากษา ในบท ไอ้ฟัก จากการที่หนึ่งในอาจารย์โรงเรียนการแสดงช่อง 3 อย่าง สดใส พันธุมโกมล เห็นแวว  
จากนั้นจึงมีผลงานการแสดงมาอย่างต่อเนื่องจนถึงปัจจุบัน พร้อมทั้งไปทำงานเบื้องหลังในตำแหน่งแอ็กติ้ง, โค้ช, ผู้ช่วยผู้กำกับฯ และผู้กำกับการแสดงละครให้กับดีด้า วิดีโอ โปรดักชั่น (ช่อง 7) 3 เรื่องคือ อตีตา, บ้านไร่เรือนตะวัน, หงส์ฟ้ากับสมหวัง และบริษัท คอมเมดี้ เวิลด์ จำกัด และสถานีโทรทัศน์ พีพีทีวี เอชดี ของเป็ด เชิญยิ้ม เรื่อง มนต์รักสองฝั่งคลองเป็ด เชิญยิ้ม นำ มนต์รักสองฝั่งคลอง ลงจอโทรทัศน์ นอกจากนี้ยังทำงานเบื้องหลังให้กับบริษัท ทีวีซีน ของ ณัฏฐนันท์ ฉวีวงษ์ และบริษัท มาสเตอร์วัน ของ ทาริกา ธิดาทิตย์กษมา นิสสัยพันธุ์ 'ทำงานปิดทองหลังพระ กับชีวิตที่พอเพียง'

 การศึกษา  
กษมา นิสสัยพันธุ์ได้รับการศึกษาระดับชั้นประถมศึกษาและมัธยมศึกษาที่ โรงเรียนราชวินิตบางแก้ว

 ชีวิตส่วนตัว  
ปัจจุบันได้ใช้ชีวิตคู่กับปัทมา ปานทอง นักแสดงที่เล่นละครและอยู่เบื้องหลังร่วมกันอบอุ่นไอรัก 3 พ่อบ้านครอบครัวคนดัง เอ็นดูลูกเลี้ยงรักยิ่งกว่าใคร

 ผลงาน 
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2528  คำพิพากษา  ช่อง 3 ไอ้ฟัก  2529   สายโลหิต  ทับ  ความรักแสนกล   เหลือแต่รอยอาลัย   คนดีศรีอยุธยา   2530  สมเด็จพระนเรศวรมหาราช  พระยาศรีไสยณรงค์   2531  สงครามเก้าทัพ    สามีตีตรา   เจ้าสาวของอานนท์  ตระกล สุทธากุล ผัวรสมะนาว 2532  มัจจุราชฮอลิเดย์  ผู้พิชิตมัจจุราช  แม่นาคพระโขนง    ผู้ชนะสิบทิศ  เนงบา   2533  ทรายล้อมมุก  ปิ่นรักโหดเลวอ้วน  2534  สี่แผ่นดิน  คุณชิด   ปาก    แก้วขนเหล็ก    2535  เดือนดับที่สบทา   สมเด็จพระสุริโยทัย พระเจ้าตะเบ็งชะเวตี้  2536  ศพ 5 ปี   เงารัก   2537  ล่า  ช่อง 5 ไอ้ย้ง  ตุ๊กตาเริงระบำ ช่อง 3     2539  ดาวเรือง  นายอำเภอไพศาล   เข็มซ่อนปลาย   2540เรือนมยุรา2548เลือดสามสี 2553  สะใภ้เจ้าสัว เสี่ยไฮ้  กุหลาบไร้หนาม  ธวัช  รับเชิญ เพียงใจที่ผูกพัน    2554  เงาพราย พ่อของรัชต์ (รับเชิญ)   2555  ตะวันยอดรัก ครูใหญ่  2555แม่ยายคงกระพันพระ (รับเชิญ) 2557  ก๊วนคานทองกับแก๊งพ่อปลาไหล เฮียซ้ง (พ่อของดรณ์)   รากบุญ 2 รอยรักแรงมาร  สิโรจน์  รับเชิญ นางร้ายซัมเมอร์ ประมุข   2558  เลือดมังกร แรด  เสี่ยเป้ง   สองหัวใจนี้เพื่อเธอ  พลเทพ  2559  วัยแสบสาแหรกขาด  พิทยา (ครูน้อย)   เพชฌฆาตดาวโจร  ช่องวัน 31  ซินแสฮง  รับเชิญ แสงเทียน  ช่อง 3 ชิตชัย   เจ้าจอม อุดม   คนละขอบฟ้า  ลุงของชินภัทร   2560  Love and Lies กลรักเกมมายา  True4U  ชัย (พ่อของทิม)    2561  ดั่งพรหมลิขิตรัก ช่อง 3  อำพล   2562  เมียน้อย  จีเอ็มเอ็ม 25  พ่อของชลาธร  กรงกรรม  ช่อง 3  กำนันศร   วัยแสบสาแหรกขาด โครงการ 2  ครูน้อย   2563  ทุ่งเสน่หา  พ่อมอน ขันธ์ทอง  2564  มายาเสน่หา อากง  แม่ครัวคนใหม่ รัตน์  2565  มามี้ที่รัก  พ่อของสรินตา  รับเชิญ สายเปล ช่อง 7  จ่าจ๊อด  ป้อมปางบรรพ์  บุญค้ำ  2566  เจ้าสาวบ้านไร่  ช่อง 3    รับเชิญ มนตราฟ้าฟื้น  ช่อง 7  บาไท 2568โอมพระยาไฟดวงวันพิศวาสข้ามภพช่อง 8เสี่ยวิศาล / เศรษฐีมิ่ง (อดีต)ผีเสื้อสลับลายช่อง 7องอาจผีตาโขนช่อง 8

 ผลงานกำกับการแสดง 
 พ.ศ. 2544 อตีตา (ช่อง 7)
 พ.ศ. 2544 สายฟ้ากับสมหวัง  (ช่อง 7)
 พ.ศ. 2559 บ่วงรักสลักแค้น  (ช่อง 8)
 พ.ศ. 2559 มนต์รักสองฝั่งคลอง (ช่อง PPTV)
 พ.ศ. 2561 คุณย่าดอตคอม (ช่อง ทรูโฟร์ยู)
 พ.ศ. 2566 หงส์ในกรงกา (ช่อง 7) ร่วมกับ จารึก สงวนพงษ์
 พ.ศ. 2567 สองทระนง ช่อง7 จารึก สงวนพงษ์
# วสันต์ สมานสินธุ์
วสันต์ สมานสินธุ์ (, เกิด 13 พฤศจิกายน 2535) นักฟุตบอลอาชีพชาวไทยจากจังหวัดระยองในตำแหน่ง กองกลาง ปัจจุบันเล่นให้กับอุดร ยูไนเต็ด ในไทยลีก 3

วสันต์ย้ายจากสโมสรสงขลา  ในช่วงเลกที่ 2 ของฤดูกาล 2563-2565 ไปร่วมที นครศรีฯ ยูไนเต็ด ในไทยลีก 3 
2566
# ออเธอส์ออฟเพน
ดิออเธอส์ออฟเพน (The Authors of Pain) เป็นทีมนักมวยปล้ำสังกัดWWE ประกอบด้วย Akam และ Rezar โดยมี Paul Ellering เป็นผู้จัดการทีม พวกเขาเป็นแชมป์รอว์แท็กทีม WWE, แชมป์แท็กทีม NXT และทีมผู้ชนะ Dusty Rhodes Tag Team Classic ปี 2016

แชมป์และรางวัล
 Pro Wrestling Illustrated
 Ranked Akam No. 204 of the top 500 singles wrestlers in the PWI 500 in 2018
 Ranked Rezar No. 211 of the top 500 singles wrestlers in the PWI 500 in 2018
WWE
 WWE Raw Tag Team Championship (1 time)
 NXT Tag Team Championship (1 time)
 Dusty Rhodes Tag Team Classic (2016)
# หวด ปั๊ก คัก
หวด ปั๊ก คัก  ภาพยนตร์แอคชั่นสัญชาติฮ่องกงในปี ค.ศ. 1986 เป็นผลงานการกำกับและนำแสดงโดย หลี่ เหลียนเจี๋ย ภาพยนตร์เรื่องนี้มีฉากหลังเป็นสังคมจีนหลังจากสงครามโลกครั้งที่ 2สิ้นสุดลง

เนื้อเรื่องย่อ
หลี่ เหลียนเจี๋ย รับบทเป็นทหารรับจ้างไปรบในสงครามเมื่อสงครามเสร็จสิ้นก็สลัดคราบทหารมาเป็นคนธรรมดาทั่วไป แต่มันก็ไม่ง่ายเลยเมื่อเขาถูกพวกทหารต่างชาติข่มเหงจึงต้องกลับมาใช้ชีวิต ตาต่อตาฟันต่อฟัน กับพวกที่รังแกเขา

แหล่งข้อมูลอื่น
# คริสต์ทศวรรษ 1180
เหตุการณ์ 
ค.ศ. 1181 - พระเจ้าชัยวรมันที่ 7 ขึ้นครองราชย์

 แหล่งข้อมูลอื่น
# คริสต์ทศวรรษ 1190
เหตุการณ์ 

 ค.ศ. 1191 
 เกิดสงคราม 13 ทัพ ระหว่าง จาบูฮาเคยหัวหน้าเผ่าจาฮา กับเตมูจินหัวหน้าเผ่ามองโกล

 แหล่งข้อมูลอื่น
# เทศมณฑลเจอร์-โมโชน-โชโปรน
เจอร์-โมโชน-โชโปรน  เป็นเทศมณฑลทางตะวันตกเฉียงเหนือของประเทศฮังการี มีเนื้อที่ 4,208.05 ตารางกิโลเมตร ในปี ค.ศ. 2011 มีประชากร 447,985 คนnépesség.com, "Győr-Moson-Sopron megye népessége 1870-2015"

เทศมณฑลมีพรมแดนติดกับประเทศสโลวาเกียและประเทศออสเตรีย และมีอาณาเขตติดกับเทศมณฑลโกมาโรม-แอ็สแตร์โกม, เทศมณฑลแว็สเปรม และเทศมณฑลว็อช โดยศูนย์กลางของเทศมณฑลอยู่ที่เมืองเจอร์

เทศมณฑลเจอร์-โมโชน-โชโปรน ก่อตั้งในปี ค.ศ. 1950 เกิดจากการรวมตัวกันของสองเทศมณฑลคือเจอร์-โมโชน และโชโปรน จนกระทั่งในปี ค.ศ. 1990 ได้เปลี่ยนชื่อเป็นเทศมณฑลเจอร์-โมโชน-โชโปรน

 เทศบาล 
 เมืองที่ได้รับสิทธิ์อย่างเทศมณฑล 
 เจอร์ (ที่ตั้งเทศมณฑล)
 โชโปรน

 เมือง 
 Mosonmagyaróvár (32,720)
 Csorna (10,649)
 Kapuvár (10,353)
 Jánossomorja (5,912)
 Tét (3,877)
 Pannonhalma (3,937)
 Fertőszentmiklós (3,891)
 Fertőd (3,461)
 Beled (2,553)

 หมู่บ้าน
# ไอ้หนุ่มหมัดเมา
ไอ้หนุ่มหมัดเมา (อังกฤษ:Drunken Master) เป็นภาพยนตร์ฮ่องกง แนวศิลปะการต่อสู้ของจีนหรือกังฟู จากปี ค.ศ. 1978 กำกับภาพยนตร์โดย หยวน หวูปิง นำแสดงโดย เฉินหลง รับบทเป็นหวง เฟยหง หยวน เสี่ยวเทียน รับบทเป็นยาจกซู

ภาพยนตร์มีภาคต่อคือ ไอ้หนุ่มหมัดเมา ภาค 2 ออกฉายเมื่อปี ค.ศ. 1994

เนื้อเรื่อง
"หวง เฟยหง" ผู้ซึ่งต่อมาจะได้เป็นครูมวยชื่อดังแห่งเมืองฝอซาน มณฑลกวางตุ้ง นั้น ในวัยหนุ่มเขาเป็นคนขี้เล่น ซุกซนและเกเร ชอบก่อเรื่องให้ "หวง ฉีอิง" ครูมวยผู้เป็นพ่อได้รับความเดือดเนื้อร้อนใจอยู่เสมอ หวงฉีอิงต้องการจะลงโทษและดัดนิสัยลูกชายของตนเอง จึงคิดจะเชิญ "ยาจกซู" หนึ่งในสิบพยัคฆ์กวางตุ้ง มาช่วยสอนเพลงมวยแก่หวง เฟยหง

ยาจกซูนั้นมีชื่อเสียงในแง่ความเข้มงวดจริงจังกับลูกศิษย์อย่างหนักจนศิษย์ของตนกลายเป็นคนพิการมามากมาย หวง เฟยหง ซึ่งรู้ถึงกิตติศัพท์ดังกล่าวจึงหนีออกจากบ้านเพื่อที่จะได้รอดพ้นจากการฝึกฝนสุดโหดนั้น ด้วยความที่ไม่มีเงินติดตัวเลย เขาจึงหลอกกินอาหารจากเจ้าของร้านอาหารแห่งหนึ่งโดยไม่จ่ายเงินและพยายามหนีแต่ไม่สำเร็จ และเกิดทะเลาะวิวาทกับเจ้าของร้านขึ้น โชคดีที่มีผู้เฒ่าขี้เมาคนหนึ่งมาช่วยต่อสู้และพาหวง เฟยหง หนีออกมาจากร้านได้ เขาได้เปิดเผยตัวในเวลาต่อมาว่า เขาคือยาจกซู คนที่หวงเฟยหงจะต้องมาฝึกเพลงมวยตามคำสั่งของพ่อนั่นเอง

ยาจกซูฝึกฝนหวง เฟยหง อย่างเข้มงวดจนหวง เฟยหง ทนไม่ไหว ต้องหนีจากการฝึกสุดโหดของยาจกซู การหนีครั้งนี้ทำให้เขาได้พบกับนักฆ่าชื่อดัง "เยิ่น เถี่ยซิน" เจ้าของวิชา "เพลงเตะดับจิต" โดยบังเอิญ หวงเฟยหงท้าสู้กับเยิ่น เถี่ยซิน ประสบกับความพ่ายแพ้และถูกดูหมิ่นจากคู่ต่อสู้ เขาจึงตัดสินใจกลับไปฝึกฝนตนเองกับยาจกซูอีกครั้งและได้รับการถ่ายทอดเพลงมวยหมัดเมาซึ่งเป็นเคล็ดวิชาลับของยาจกซูในที่สุด  เพลงมวยหมัดเมานั้นมี 8 กระบวนท่า แต่ละกระบวนท่าตั้งชื่อตามเทพโป๊ยเซียนทั้งแปด หวง เฟยหง เรียนเพลงมวยสำเร็จเพียง 7 กระบวนท่า ยกเว้นกระบวนท่าสุดท้าย ซึ่งเป็นท่าของเทพธิดา "เหอเซียนโกว" เพราะเขามองว่ากระบวนท่านั้นเป็นลีลาของผู้หญิง จึงรู้สึกอายที่จะฝึก

ขณะเดียวกัน เยิ่น เถี่ยซินได้รับการว่าจ้างจาก "หลี่ หมิงโห" ผู้มีอิทธิพลในท้องถิ่นให้มาฆ่าหวง ฉีอิง เพราะเขาขัดขวางไม่ให้หลี่ หมิงโห กว้านซื้อที่ดินจากชาวบ้านไปทำเหมืองถ่านหิน  หวง ฉีอิงต่อสู้กับเยิ่น เถี่ยซิน จนตนเองพ่ายแพ้ได้รับบาดเจ็บ ขณะที่จะถูกเยิ่น เถี่ยซินสังหาร หวง เฟยหง และยาจกซูก็ได้เข้ามาช่วยหวง ฉีอิงไว้ทันเวลา เขาได้เข้าต่อสู้กับเยิ่น เถี่ยซิน แทนผู้เป็นพ่อ โดยที่ยาจกซูให้คำมั่นแก่คู่ต่อสู้ว่าจะไม่เข้ามาช่วยหวง เฟยหง  เพราะเชื่อมั่นว่าหวง เฟยหง จะต้องเป็นฝ่ายชนะแน่นอน

หวง เฟยหงใช้วิชาหมัดเมาที่ร่ำเรียนมาเล่นงานคู่ต่อสู้ แต่เพราะเยิ่น เถี่ยซิน มีวิทยายุทธซึ่งเป็นเลิศในด้านความเร็ว ประกอบกับหวง เฟยหง ไม่ได้ฝึกฝนเพลงมวยหมัดเมากระบวนท่าสุดท้าย เขาจึงพลาดท่าถูกเยิ่น เถี่ยซิน โต้กลับจนเกือบพ่ายแพ้ ยาจกซูจึงบอกให้หวง เฟยหง สร้างกระบวนท่าสุดท้ายขึ้นมาเองโดยใช้ทุกอย่างที่ร่ำเรียนมาประยุกต์ตามสถานการณ์ หวง เฟยหง ทำตามและได้ค้นพบกับเพลงมวยหมัดเมากระบวนท่าที่แปดในแบบของตนเอง จึงสามารถเอาชนะและสังหารเยิ่น เถี่ยซิน ได้ในที่สุด

นักแสดง
 เฉินหลง รับบท หวง เฟยหง
 หยวน เสี่ยวเทียน รับบท ยาจกซู
 ฮวาง ช็องรี รับบท "ฝ่าเท้ายมทูต" เยิ่น เถี่ยซิน
 หลิว เว่ยเฉิง รับบท Professor Kai-Hsin
 หลิน เจียว รับบท หวง ฉีอิง
 เฝิง จิ้งเหวิน รับบท หลี่ หมิงโห
 Hsu Hsia รับบท "จอมมือพลอง" ฉี ชิงเทียน
 Linda Lin รับบท อาหญิงของหวง เฟยหง
 Yuen Shun-yi รับบท "มือพิฆาตสี่ทิศ" เฉิน กั๋วเว่ย
 Tong Jing รับบท ญาติของหวง เฟยหง
 Tino Wong รับบท Jerry Lee
 หยวน หวูปิง

แหล่งข้อมูลอื่น

Hong Kong Fanatics: Jackie Chan
# การปกครองของบริษัทในอินเดีย
การปกครองของบริษัทในอินเดีย หรือบางครั้งเรียกว่า กัมปานีราช Oxford English Dictionary, 2nd edition, 1989: Hindi, rāj, from Skr. rāj: to reign, rule; cognate with L. rēx, rēg-is, OIr. rī, rīg king (see RICH). หมายถึงการปกครองดินแดนในอนุทวีปอินเดียของบริษัทอินเดียตะวันออกของบริเตน ซึ่งเริ่มขึ้นตั้งแต่ปี 1757 ภายหลังกองทหารของบริษัทมีชัยชนะในยุทธการที่ปลาศีและได้ภาคเบงกอลมาครอบครอง และในปี 1765 บริษัทก็ได้รับสิทธิในการเก็บรายได้ในเบงกอลและพิหาร ต่อมาในปี 1773 บริษัทจัดตั้งกัลกัตตาเป็นเมืองหลวง ราชสำนักอังกฤษได้แต่งตั้งข้าหลวงต่างพระองค์คนแรก 

หลังได้เบงกอลและพิหารมาครอบครอง บริษัทก็ได้ส่งกองทหารไปเจรจาให้รัฐพื้นเมืองต่าง ๆ ยินยอมให้บริษัทเข้าไปทำผลประโยชน์ตามเงื่อนไขที่บริษัทต้องการ รัฐใดที่ยินยอมก็จะยังมีคงอำนาจในการปกครองตนเอง ถึงกระนั้น รัฐมากมายในอินเดียตัดสินใจต่อสู้กับบริษัทและต่างพ่ายแพ้ เจ้าผู้ครองรัฐถูกริบอำนาจ รัฐตกไปอยู่ภายใต้การปกครองของบริษัท บริษัทได้ยุติบทบาทในการปกครองอนุทวีปอินเดียไปภายหลังการก่อกบฎโดยชาวพื้นเมืองในปี 1857 ซึ่งนำมาสู่การตราพระราชบัญญัติรัฐบาลอินเดีย ค.ศ. 1858 ซึ่งรัฐบาลสหราชอาณาจักรได้เข้ามาปกครองอินเดียโดยตรงแทน
# ไอ้หนุ่มหมัดเมา ภาค 2
ไอ้หนุ่มหมัดเมา ภาค 2  เป็นภาพยนตร์แนวศิลปะการต่อสู้ของจีนหรือกังฟู ที่ออกฉายในฮ่องกง ปี ค.ศ. 1994 ภาพยนตร์เรื่องนี้เป็นภาคต่อจากภาพยนตร์เรื่อง ไอ้หนุ่มหมัดเมา ภาพยนตร์เรื่องนี้เป็นการรีบูตเรื่องราวขึ้นมาใหม่ โดยมี เฉินหลง รับบทเป็นหวงเฟยหงเช่นเดียวกับภาคแรก

เนื้อเรื่องย่อ
ภาพยนตร์เรื่องนี้เป็นการรีบูตเรื่องราวขึ้นมาใหม่ เนื้อเรื่องจึงจะกล่าวย้อนไปถึง หวงเฟยหง ซึ่งเป็นลูกชายอาจารย์หวงที่เป็นเจ้าของร้านขายยาเป่าจือหลินที่มีชื่อเสียงโด่งดังในประเทศจีน ได้ฝึกวิชาหมัดเมาที่เลื่องลือ และได้ประลองวิชากังฟูกับชาวต่างชาติจนสามารถสยบศิลปะการต่อสู้ของชาวต่างชาติได้

นักแสดง
เฉินหลง รับบท หวง เฟยหง
เหมย ยั่นฟาง รับบท อาหลิง
ตี้ หลุง รับบท หวง ฉีอิง
หวง รื่อหัว
หลิว เจียเหลียง รับบท อาจารย์ฟู่
หลิว เต๋อหัว รับบท จาง เสวเหลียง (รับเชิญ แสดงฉากเดียว)

แหล่งข้อมูลอื่น

ไอ้หนุ่มหมัดเมา ภาค 2  at Hong Kong Cinemagic